CELEX: 32021D1304
Language: sk
Date: 2021-08-05 00:00:00
Title: Rozhodnutie Rady (SZBP) 2021/1304 z 5. augusta 2021, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

6.8.2021   
               
               
                  SK
               
               
                  Úradný vestník Európskej únie
               
               
                  L 283/13
               
            
         ROZHODNUTIE RADY (SZBP) 2021/1304
         z 5. augusta 2021,
         ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 27. mája 2016 prijala rozhodnutie (SZBP) 2016/849 (1) o reštriktívnych opatreniach voči Kórejskej ľudovodemokratickej republike.
                  
               
                     (2)
                  
                  
                     Rada v súlade s článkom 36 ods. 2 rozhodnutia (SZBP) 2016/849 preskúmala zoznamy označených osôb a subjektov uvedené v prílohách II, III, V a VI k uvedenému rozhodnutiu.
                  
               
                     (3)
                  
                  
                     Reštriktívne opatrenia voči všetkým osobám a subjektom uvedeným na zoznamoch v prílohách II a III k rozhodnutiu (SZBP) 2016/849 by sa mali zachovať a odôvodnenie týkajúce sa desiatich osôb a jedného subjektu a identifikačné údaje týkajúce sa štyroch osôb by sa mali aktualizovať.
                  
               
                     (4)
                  
                  
                     Okrem toho by sa mali aktualizovať identifikačné údaje týkajúce sa jednej osoby uvedenej na zozname v prílohe I k rozhodnutiu (SZBP) 2016/849.
                  
               
                     (5)
                  
                  
                     Rozhodnutie (SZBP) 2016/849 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Prílohy I, II a III k rozhodnutiu (SZBP) 2016/849 sa menia tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 5. augusta 2021
            
               
                  Za Radu
               
               
                  predseda
               
               G. DOVŽAN
            
         
         
            (1)  Rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (Ú. v. EÚ L 141, 28.5.2016, s. 79).
      
      
         
            PRÍLOHA
            
                        1.
                     
                     
                        V prílohe I k rozhodnutiu (SZBP) 2016/849, oddiele „A. Osoby“, sa záznam 77 nahrádza takto:
                        
                                     
                                 
                                 
                                    Meno
                                 
                                 
                                    Iné používané mená
                                 
                                 
                                    Dátum narodenia
                                 
                                 
                                    Dátum označenia OSN
                                 
                                 
                                    Dôvody zaradenia
                                 
                              
                                    „77.
                                 
                                 
                                    Ri Pyong Chul
                                 
                                 
                                    Ri Pyong Chol, Ri Pyo’ng-ch’o’l
                                 
                                 
                                    Rok narodenia: 1948
                                    Štátna príslušnosť: KĽDR
                                    Pohlavie: muž
                                    Adresa: KĽDR
                                 
                                 
                                    22.12.2017
                                 
                                 
                                    Náhradník politického výboru Kórejskej strany pracujúcich a prvý zástupca riaditeľa odboru pre muničný priemysel.“
                                 
                              
                  
                        2.
                     
                     
                        V prílohe II k rozhodnutiu (SZBP) 2016/849, v časti „I. Osoby a subjekty zodpovedné za programy KĽDR v jadrovej oblasti, v oblasti balistických riadených striel alebo iných zbraní hromadného ničenia alebo osoby alebo subjekty, ktoré konajú v ich mene alebo podľa ich pokynov, alebo subjekty, ktoré vlastnia alebo kontrolujú“, oddiele „A. Osoby“, sa záznamy 6, 7, 10, 11, 15, 16, 17, 18, 19, 24 a 25 nahrádzajú takto:
                        
                                     
                                 
                                 
                                    Meno
                                 
                                 
                                    Iné používané mená
                                 
                                 
                                    Identifikačné údaje
                                 
                                 
                                    Dátum označenia
                                 
                                 
                                    Dôvody zaradenia
                                 
                              
                                    „6.
                                 
                                 
                                    SO Sang-kuk
                                 
                                 
                                    SO Sang Kuk
                                 
                                 
                                    Dátum narodenia: 30.11.1938
                                    Pohlavie: muž
                                 
                                 
                                    22.12.2009
                                 
                                 
                                    Vedúci katedry jadrovej fyziky na Univerzite Kim Ir-sena.“
                                 
                              
                                    7.
                                 
                                 
                                    KIM Yong Chol
                                 
                                 
                                    KIM Yong-Chol; KIM Young-Chol; KIM Young-Cheol; KIM Young-Chul
                                 
                                 
                                    Dátum narodenia: 1946
                                    Miesto narodenia: Pyongan-Pukto, KĽDR
                                    Pohlavie: muž
                                 
                                 
                                    19.12.2011
                                 
                                 
                                    Člen Ústrednej vojenskej komisie Kórejskej strany pracujúcich, politbyra a Komisie pre štátne záležitosti Kórejskej ľudovodemokratickej republiky. Bývalý veliteľ Generálneho úradu pre prieskum (Reconnaissance General Bureau, RGB), subjektu, na ktorý uvalila sankcie Bezpečnostná rada Organizácie Spojených národov. Je možné, že bol znovu vymenovaný za riaditeľa odboru jednotného frontu.
                                 
                              
                                    10.
                                 
                                 
                                    HONG Sung-Mu
                                 
                                 
                                    HUNG Sun Mu; HONG Sung Mu
                                 
                                 
                                    Dátum narodenia: 1.1.1942
                                    Pohlavie: muž
                                 
                                 
                                    20.5.2016
                                 
                                 
                                    Zástupca riaditeľa odboru pre muničný priemysel (Munitions Industry Department – MID). Zodpovedný za tvorbu programov týkajúcich sa konvenčných zbraní a riadených striel vrátane balistických rakiet. Jedna z hlavných osôb zodpovedných za programy priemyselného vývoja jadrových zbraní. Zodpovedný za programy KĽDR týkajúce sa jadrových zbraní, balistických rakiet alebo iných zbraní hromadného ničenia. 28. novembra 2017 bol prítomný pri vypustení medzikontinentálnej balistickej rakety Hwasong-15. Zúčastnil sa na zasadnutí Ústrednej vojenskej komisie Kórejskej strany pracujúcich v júli 2020 venovanému „odrádzaniu od vojny“, čo je eufemizmus používaný pre jadrový program KĽDR. V januári 2021 opätovne zvolený do ústredného výboru strany.
                                 
                              
                                    11.
                                 
                                 
                                    JO Kyongchol
                                 
                                 
                                    JO Kyong Chol
                                 
                                 
                                    Pohlavie: muž
                                 
                                 
                                    20.5.2016
                                 
                                 
                                    Generál Kórejskej ľudovej armády. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Riaditeľ veliteľstva pre vojenskú bezpečnosť. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Sprevádzal Kim Čong-una na doposiaľ najrozsiahlejšom cvičení delostrelectva s dlhým doletom. V januári 2021 opätovne zvolený do ústredného výboru strany.
                                 
                              
                                    15.
                                 
                                 
                                    KIM Rak Kyom
                                 
                                 
                                    KIM Rak-gyom; KIM Rak Gyom
                                 
                                 
                                    Pohlavie: muž
                                 
                                 
                                    20.5.2016
                                 
                                 
                                    Štvorhviezdičkový generál, bývalý veliteľ strategických raketových síl, t. j. subjektu označeného zo strany OSN, ktorý sa údajne skladá zo štyroch strategických a taktických jednotiek riadených striel vrátane brigády KN08 (medzikontinentálne balistické rakety). Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Mediálne správy identifikovali KIMA ako osobu, ktorá sa v apríli 2016 zúčastnila testu medzikontinentálnej balistickej rakety s KIM Čong-unom. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Nariadil skúšky balistických rakiet.
                                 
                              
                                    16.
                                 
                                 
                                    KIM Won-hong
                                 
                                 
                                    KIM Won Hong
                                 
                                 
                                    Dátum narodenia: 7.1.1945
                                    Miesto narodenia: Pchjongjang, KĽDR
                                    Cestovný pas č.: 745310010
                                    Pohlavie: muž
                                 
                                 
                                    20.5.2016
                                 
                                 
                                    Generál. Bývalý prvý námestník riaditeľa všeobecného politického odboru Kórejskej ľudovej armády. Bývalý riaditeľ odboru štátnej bezpečnosti. Bývalý minister pre štátnu bezpečnosť. Člen Ústrednej vojenskej komisie Kórejskej strany pracujúcich a Národnej obrannej komisie, ktorá bola hlavným orgánom pre otázky národnej obrany v KĽDR pred tým, ako sa po reforme stala Komisiou pre štátne záležitosti (SAC), obidve uvedené komisie sú hlavnými orgánmi pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                                 
                              
                                    17.
                                 
                                 
                                    PAK Jong-chon
                                 
                                 
                                    PAK Jong Chon
                                 
                                 
                                    Pohlavie: muž
                                 
                                 
                                    20.5.2016
                                 
                                 
                                    V októbri 2020 vymenovaný za maršala Kórejskej ľudovej armády, od apríla 2019 náčelník generálneho štábu. Člen politbyra od apríla 2020. Člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia. V januári 2021 zvolený do ústredného výboru strany, politického výboru ústredného výboru a Ústrednej vojenskej komisie.
                                 
                              
                                    18.
                                 
                                 
                                    LI Yong-ju
                                 
                                 
                                    RI Yong Ju
                                 
                                 
                                    Pohlavie: muž
                                 
                                 
                                    20.5.2016
                                 
                                 
                                    Admirál Kórejskej ľudovej armády. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Bývalý najvyšší veliteľ kórejských ľudových námorných síl, ktoré sú zapojené do programov vývoja balistických rakiet a do vývoja jadrových kapacít námorných síl KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.
                                 
                              
                                    19.
                                 
                                 
                                    SON Chol-ju
                                 
                                 
                                    SON Chol Ju
                                 
                                 
                                    Pohlavie: muž
                                 
                                 
                                    20.5.2016
                                 
                                 
                                    Generál Kórejskej ľudovej armády. Námestník riaditeľa zodpovedný za organizáciu Kórejskej ľudovej armády a bývalý politický riaditeľ vzdušných a protivzdušných síl, ktorý dohliada na vývoj modernizovaných protilietadlových rakiet. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Údajne sa zúčastnil zasadnutia Ústrednej vojenskej komisie v máji 2020 ako zástupca riaditeľa zodpovedný za organizáciu Kórejskej ľudovej armády.
                                 
                              
                                    24.
                                 
                                 
                                    RI Myong Su
                                 
                                 
                                     
                                 
                                 
                                    Dátum narodenia: 1937
                                    Miesto narodenia: Myongchon, Severný Hamgyong, KĽDR
                                    Pohlavie: muž
                                 
                                 
                                    7.4.2017
                                 
                                 
                                    Vicemaršal Kórejskej ľudovej armády, prvý zástupca veliteľa Najvyššieho veliteľstva Kórejskej ľudovej armády. Do roku 2018 bol členom Ústrednej vojenskej komisie Kórejskej strany pracujúcich a veliteľ štábu ľudových ozbrojených síl. Ri Myong Su má aj naďalej vplyv v otázkach národnej obrany vrátane programov KĽDR týkajúcich sa jadrových zbraní, balistických rakiet alebo iných zbraní hromadného ničenia. Pravidelne sa zúčastňuje na severokórejských vojenských prehliadkach. Ri je dlhoročným členom Najvyššieho ľudového zhromaždenia (SPA); v súčasnosti štrnásteho.
                                 
                              
                                    25.
                                 
                                 
                                    SO Hong Chan
                                 
                                 
                                     
                                 
                                 
                                    Dátum narodenia: 30.12.1957
                                    Miesto narodenia: Kangwon, KĽDR
                                    Cestovný pas č.: PD836410105
                                    Dátum uplynutia platnosti cestovného pasu: 27.11.2021
                                    Pohlavie: muž
                                 
                                 
                                    7.4.2017
                                 
                                 
                                    Prvý námestník ministra ľudových ozbrojených síl a riaditeľ Úradu logistiky ľudových ozbrojených síl, člen Ústrednej vojenskej komisie Kórejskej strany pracujúcich a generál ľudových ozbrojených síl. V tejto funkcii je So Hong Chan zodpovedný za podporu alebo presadzovanie programov KĽDR v jadrovej oblasti, v oblasti balistických riadených striel alebo iných zbraní hromadného ničenia. V januári 2021 opätovne zvolený do ústredného výboru strany.“
                                 
                              
                  
                        3.
                     
                     
                        V prílohe II k rozhodnutiu (SZBP) 2016/849 v časti „I. Osoby a subjekty zodpovedné za programy KĽDR v jadrovej oblasti, v oblasti balistických riadených striel alebo iných zbraní hromadného ničenia alebo osoby alebo subjekty, ktoré konajú v ich mene alebo podľa ich pokynov, alebo subjekty, ktoré vlastnia alebo kontrolujú“, oddiele „B. Subjekty“, sa záznam 4 nahrádza takto:
                        
                                     
                                 
                                 
                                    Názov
                                 
                                 
                                    Iný používaný názov
                                 
                                 
                                    Miesto
                                 
                                 
                                    Dátum označenia
                                 
                                 
                                    Ďalšie informácie
                                 
                              
                                    „4.
                                 
                                 
                                    Yongbyon Nuclear Research Centre (Stredisko jadrového výskumu v Yongbyone)
                                 
                                 
                                     
                                 
                                 
                                     
                                 
                                 
                                    22.12.2009
                                 
                                 
                                    Výskumné stredisko, ktoré sa podieľalo na výrobe plutónia použiteľného na výrobu zbraní. Stredisko spadá pod Generálny úrad pre atómovú energiu (subjekt označený BR OSN 16.7.2009). Skupina expertov zriadená rezolúciou Bezpečnostnej rady OSN č. 1874 vo svojej správe z marca 2021 zaznamenala zistenia o pare vychádzajúcej z budovy používanej na výrobu (UO2) v závode na obohacovanie uránu v komplexe Yongbyon a podala správu o tom, že podľa jedného členského štátu OSN je závod na obohacovanie uránu v Yongbyon v prevádzke.“
                                 
                              
                  
                        4.
                     
                     
                        V prílohe II k rozhodnutiu (SZBP) 2016/849 v časti „II. Osoby a subjekty poskytujúce finančné služby alebo uskutočňujúce prevod aktív alebo zdrojov, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia“, oddiele „A. Osoby“, sa záznam 2 nahrádza takto:
                        
                                     
                                 
                                 
                                    Meno
                                 
                                 
                                    Iné používané meno
                                 
                                 
                                    Identifikačné údaje
                                 
                                 
                                    Dátum označenia
                                 
                                 
                                    Dôvody zaradenia
                                 
                              
                                    „2.
                                 
                                 
                                    KIM Tong-un
                                 
                                 
                                    KIM Tong Un
                                 
                                 
                                    Dátum narodenia: 1.11.1936
                                    Pohlavie: muž
                                 
                                 
                                    22.12.2009
                                 
                                 
                                    Bývalý riaditeľ „Kancelárie 39“ Ústredného výboru Kórejskej strany pracujúcich, ktorá sa zaoberá financovaním šírenia. V roku 2011 bol údajne v rámci „Kancelárie 38“ poverený získavaním finančných prostriedkov pre vedenie a elity.“
                                 
                              
                  
                        5.
                     
                     
                        V prílohe III k rozhodnutiu (SZBP) 2016/849 v časti „Zoznam osôb podľa článku 23 ods. 1 písm. c) a článku 27 ods. 1 písm. c)“, oddiele „A. Osoby“, sa záznam 6 nahrádza takto:
                        
                                     
                                 
                                 
                                    Meno
                                 
                                 
                                    Identifikačné údaje
                                 
                                 
                                    Dátum označenia
                                 
                                 
                                    Dôvody zaradenia
                                 
                              
                                    „6.
                                 
                                 
                                    YUN Chol alias CHOL Yun
                                 
                                 
                                    Tretí tajomník veľvyslanectva KĽDR v Číne
                                 
                                 
                                    22.1.2018
                                 
                                 
                                    Chol Yun bol identifikovaný skupinou expertov OSN ako kontaktná osoba spoločnosti KĽDR General Precious Metal, ktorá sa podieľa na predaji lítia-6, položky používanej na jadrové účely, na ktorú sa vzťahuje zákaz OSN, a diplomat KĽDR.
                                    General Precious Metal už Únia identifikovala ako ďalší názov spoločnosti Green Pine, ktorá je subjektom označeným OSN.“